تشوفه ماشي من بعيد مسبحه بايده وعاكد ايده ليوره ويباوع عالمحلات مال
victoria secret
2- يروح للديسكو فاتح قميصه للنص مطلع شعر صدره عبالك حديقه الشعب املا ان تجي حاته بالغلط
3- الكل معلك خريطه العراق على صدره ومن تسأله البنيه انت منين يكوللهه ايطالي وامي اسبانيه بس احجي عربي
4- الشوارب تنجلط بنفس يوم الدخول للبلد الجديد تماشيا مع القوانين والاعراف الجديده
5- الكل يركص بس الشباب العراقي مسطور عالبار وسكران
6- عادي كلش ان يسكر ويسوي عركه علمود واحد باوع بخلفته
7- أول سنه يوصل يتعرف عليك وكلشي تمام , ثاني سنه تلكاه ماشي بالشارع ويه وحده اجنبيه بكد الفيل بس من يشوفك ميسلم عليك
8- الوحيد اللي يتذمر بالمطاعم من كلشي علساس السيرفس بالعراق جان عالثانيه
9- ميستوعب فكره البقشيش وبعتبر نفسه انزوج اذا دفع
10- اذا وحده اجنبيه ضحكت وياه يعني حبته وبلزكلهه ويصيرلها مطي اما اذا عراقيه حجت وياه فهي مو خوش بنيه
11- اول ميحجي ويه جماعته بالعراق يكوم يهمبل ويفيل انه حايد نص بنات المنطقه وتلكاه يكرب الاسبوع كله حتى يطلع صاحبته
12- اذا مشى ويه مرته بالمول تسمع حسها تعامل البياع من الباركينك مال السيارات
13- البنيه متجوز من العاده المزمنه ان تحط كحل عبالك دب الباندا والشفايف مخططه بقلم حمره غامق عبالك حفله هالوين
14- اذا البنيه تلبس بنطرون حصر لازم وياه بوت صيف شتا
15- التفياك بالاجنبي بين الاب وابنه بالشارع عادي كلش
16- كل شاب عراقي لازم عنده تجربه انو صاير زلمه وضارب صاحبته وصايحه عليه الشرطه
17- من الطبيعي جدا ان تشوف سياره سبورت بالصيف وحسام الرسام للسكف وبس تمر من مجموعه بنات تكلب اسباني
18- عادي جدا تكون انت سرسري وادبسز بعين نص البنات العراقيات الوياك بالمدينه وانت متدري ومتعرف ليش
19- اذا تشوفه لازم بوحده (..) و (...) بحديقه عامه ولابس بنطرون قماش وحذاء رياضه , اعرف الاخ من ذاك الصوب
20- لازم تمر البنيه العراقيه بمرحله صبغ الشعر اصفر وتطلع مخازي وتترزل وترجع لأصلها
21- بالحفلات العراقيه تنعرف الوجوه الجديده كاعده وساكته ومحترمه نفسها , ثاني سنه بنفس الحفله الردح للستار يصير
22- العراقيات الوحيدات اللي يروحن للأعراس بتنوره او بنطرون جينز علساس بره غير العراق
23- كل العراقيين الجدد بره يحجون لو سوري لو فلسطيني ويه العرب مع بعض الفيكات بالاجنبي وخصوصا البنات
24- من الوارد جدا ان يجيك واحد بحفله عراقيه يكوللك لاتباوع على فلانه هاي بت خالتي وهيه وحده مالهه علاقه ضاربته بوري وهوه بعده مجلب. عادة هاي تصير ويه الجايين جدد
25- اذا صارت عركه ويه عراقي لازم الكل يجيت حتى لو الثاني غلطان وخصوصا في حضور الحاتات العراقيات
26- الكل يحجي عن الخير اللي جان عايش بيه قبل ميوصل هنا "شكو ذبحت روحك وجيت لعد"؟
27- اذا جنت مواليد الخارج او صارلك فتره بالخارج فانت كيكي بعين اللي جايين من العراق ومشايف ضيم
28- اول متسجل مدرسه لغات يتحول اسمك بقدره قادر من محمد ,جاسم, حيدر, عمر الى
Sam, Mike, Ben and Gino
29- اول متفوت محل تدور على بنطرون حصر وعريض من جوه لمن يكولولك هاي الفيكه مال جماعه سعدي الحلي تحول بنطرون عريض وبندانه وتشيرت طويل مك*** عليه فشار وانت متعرف وزناجيل وسوارات عبالك تو باك
30- اول كلمه يتعلمها هيه الفشار وهوه اسمه ميعرف يكتبه
31- احصائيه 1 من كل 4 عراقيين طلعوا للخارج زرفوا وحطوا تراجي لفتره من الزمن
32- مع العلم انهو موده بنطرون ابوالكسرات انقرضت بس تظل معلم من معالم الشاب العراقي
33- مع تقنيات العلم الحديث والتطور الديصير لازم الحفافه تاخذ مكانهه بالموضوع , الشاب العراقي لازم ياخذ حواجبه , مو علمود شي بس تحت شعار " بقت على هاي" ؟
34- باعتبار انو الاخ بالخارج فكلش منظر مألوف ان بليلة نزوله من الطياره يطلع يتمشى بدشداشه تخيل واستلم مناظر خلابه
ويستمر على هالحاله الى ان واحد يكوله يمعود!!.. عود يغير يصير يلبس شورت عليه فراشات وتشيرت بدون وكاسكيته ونظارات شمسيه بالليل
35- اذا واحد عراقي انطاه نصيحه بالشارع يضوج ويتعارك اما اذا واحد اجنبي رزله على نفس السالفه فينجب ويحترم نفسه مثل الأرنب
36- اذا اجه شاب جديد عالبلد وتعرف على كومه بنات عراقيات وانتو شلة شباب صارلكم من عصر الجاهليه ومكدرتوا تحجون وياهم. ينحقد عالولد والا تكتلوا يالله ترتاحون
37- من جمله المظاهر ان تكون وحده بالجيم ولابسه طخم ذهب 21 ومتمكيجه وتركض على التريدمل وتزخ عرك , من الطبيعي جدا تكون عراقيه
38- بالنسبه للعراقيه بالنقطه 37 ممكن يجيها تلفون وهيه دتلعب رياضه وترد عليه وتكوم تعيط حتى رجلها المكرود ينتبه عالتمن وميحترك
39- اي عراقي جاي جديد تسأله من وين من بغداد يكولك المنصور
40- لمن الاخ يفوت محل ملابس لازم يفتهم بكل شي والا يقنع البايع انه بضاعته صينيه ولازم يرخصله وانه قبل جم يوم اشتره نفس الشغله من الاردن بربع السعر
41- اول شي يطلعه الشرطي من الجنطه مال العراقي الجديد جيس باميه يابسه . محد يعرف سر رفض العراقيين فكرة انه اكو باميه بغير دول
42- تسأله شنو اول شي تريد تسويه بهالبلد؟
يكوللك اصادق وحده شكرة
43- العراقي من الاجنبيه تطبخه معلبات يظل ياكل ويكول اللللله عاشت ايدج بس من العراقيه تقضي يوم كامل تطبخ و تنفخ يمشي و يدردم هو هذا الاكل
هههههههههههههههههههه
تقبلوووووووو تحياتي
أسعد العزاوي
ـــــــــــــــــــــــــــــــــــــــــــــــــــــــــــــــــــــــــــ[ندعوك للتسجيل في المنتدى أو التعريف بنفسك لمعاينة هذه الصورة]تعزيني بغيابك كومه شمات ...تعال بداعه الله خل يسكتون
أرجع ألي واليصير يصير تعال أشيلك بهاي العيون
موقعي على الفيس بوكhttp://facebook.com/alsaha3er